L'alcalde Joanma Miguel rep a una representació de l'alumnat del col·legi Francisco Llopis
11 de febrer de 2022

L'alcalde de Llíria, Joanma Miguel, ha rebut a una representació de l'alumnat i professorat del col•legi Francisco Llopis, que li ha presentat i ha convidat a la corporació municipal a participar en el projecte APS “Sang Valentí” que està desenvolupant este centre de la localitat

Esta iniciativa social, en la qual participen un total 45 col•legis diocesans, consisteix a conscienciar i sensibilitzar a la comunitat educativa de la importància de la donació de sang per a salvar vides. Este projecte conclourà amb una jornada de donació de sang a la biblioteca del centre dimecres que ve 16 de febrer, entre les 16.00 i 20.00 hores.

L'alcalde Joanma Miguel ha valorat “molt positivament esta iniciativa del col•legi Francisco Llopis que contribueix a fer de Llíria una ciutat educadora en valors, com la solidaritat”, i ha animat a la ciutadania edetana a participar en esta campanya.

Les persones que desitgen donar sang el dia 16 poden inscriure's a través del següent enllaç: https://bit.ly/SangValentíLlíria